Jabarkan Kerjaya dari Michael Fassbender dalam bahasa melayu

Fassbender mendapat peranan pertamanya menerusi sirimini Band of Brothers (2001). Beliau melakukan watak sebagai Azazeal dalam Hex di Sky One dan menjadi watak utama dalam video muzik kugiran British The Cooper Temple Clause untuk lagu "Blind Pilots".

Fassbender kemudiannya melakonkan watak Jonathan Harker dalam siri radio Dracula terbitan BBC Northern Ireland yang disiarkan dari 24 November sehingga 5 Disember 2003. Pada awal 2004, beliau kelihatan dalam iklan televisyen untuk minuman beralkohol;  dan iklan ini memenangi pingat emas menerusi Anugerah FAB 2005.

Semasa Edinburgh Festival Fringe 2006, Fassbender melakonkan watak sebagai Michael Collins dalam Allegiance, sebuah pementasan oleh Mary Kenny berdasarkan pertempuan di antara Collins dan Winston Churchill. Selain itu, Fassbender turut menerbitkan, mengarah dan membintangi Reservoir Dogs versi pementasan.

Beliau kemudiannya muncul dalam Angel (judul UK: The Real Life of Angel Deverell). Drama berbahasa Inggeris pertama arahan pengarah Perancis François Ozon ini telah ditayangkan pada 17 Februari 2007 di Festival Filem Antarabangsa Berlin dan pada 14 Mac 2007 di Paris. Beliau kemudiannya muncul dalam Wedding Belles sebagai Barney.